
ДО 

ОБЩИНСКИ СЪВЕТ

ГРАД АРДИНО

ПРЕДЛОЖЕНИЕ
от инж. Изет Изет Шабан – Кмет на община Ардино

           Относно:  Изменение и допълнение на Наредбата за условията и реда за
                              придобиване, управление и разпореждане с общински жилища.

Уважаеми дами и господа общински съветници,
Причината, поради която се налага приемане на изменения в Наредбата за реда за придобиване, управление и разпореждане с общинско имущество в община Ардино е, че по време на извършеният в периода от месец януари до юни 2022 година от одитен екип на Сметна палата одит в общинска администрация Ардино за съответствие при управлението и разпореждането с имоти – общинска собственост на община Ардино, обхващащ периода от 01.01.2019 г. до 31.12.2020 г. са констатирани несъответствия на текстове от Наредбата с текстове от Закона за общинската собственост, Закона за нормативните актове и Административно процесуалния кодекс. В тази връзка одитният екип указва на общинската администрация да приведе въпросните текстове в съответствие с актуалните законови норми.

Съгласно член 8, ал.1 от Закона за общинската собственост, придобиването, управлението и разпореждането с имоти и вещи - общинска собственост, се извършват под общото ръководство и контрол на общинския съвет.

Съгласно член 8, ал.2 от същият закон, редът за придобиване на право на собственост и на ограничени вещни права, за предоставяне за управление, под наем и за разпореждане с имоти и вещи - общинска собственост, и правомощията на кмета на общината, на кметовете на кметства и на кметските наместници се определят с наредба на общинския съвет при спазване на разпоредбите на този закон и на специалните закони в тази област.
На 28.11.2023 г. на Интернет страницата на общината е публикуван проект за изменение и допълнение на Наредбата за условията и реда за придобиване, управление и разпореждане с общински жилища. В обявлението са посочени мотивите, целите и очакваните финансови резултати.
При изработването на проекта за изменения и допълнения на Наредбата за условията и реда за придобиване, управление и разпореждане с общински жилища са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност. 
 Приложена е предварителна оценка на въздействието на проекта, направен е анализ за съответствието с правото на Европейския съюз и са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност. 
В периода от публикуването на проекта до настоящия момент в деловодството на общинска администрация не са постъпили предложения за изменение в Наредбата. 
Във връзка с гореизложеното предлагам Общински съвет Ардино да обсъди и гласува следното проекто –
Р Е Ш Е Н И Е:
Общински съвет – Ардино на основание чл.21, ал.2 от Закона за местното самоуправление и местната администрация приема следните изменения в Наредбата за условията и реда за придобиване, управление и разпореждане с общински жилища, приета с решение № 509 от 10.04.2019 г. на Общински съвет Ардино:

1.Изменя и допълва чл.11, който придобива следното съдържание:

Чл.11,ал.2. (изм. и доп. с реш-е № ...... от ...........2024 г. на ОбС) Комисията по ал.1 разглежда в двумесечен срок подадените молби и декларации, взема решение за включване или не включване на гражданите в картотеките и определя степента на жилищната нужда на отделните семейства по групи и подгрупи, съгласно чл.9 от Наредбата както следва:

1. лица, израснали в домове за отглеждане и възпитание на деца, лишени от родителски права;

2. семейство/домакинство с 5 и повече членове;

3. тричленно и четиричленно семейство/домакинство;

4. двучленно семейство/домакинство;

5. родител, отглеждащ сам дете/деца;

6. домакинство от едно самостоятелно живеещо лице.

(2) (нова, приета с реш-е № ...... от ...........2024 г. на ОбС) Подреждането на лицата, семействата и домакинствата в една и съща група по ал. 1 се извършва на база методика за обща оценка, която включва следните показатели: „Заетост” (З), „Семейно положение” (СП), „Здравословно състояние” (ЗС).

(3) (нова, приета с реш-е № ...... от ...........2024 г. на ОбС) Общата оценка (ОЦ) на всяко от лицата, семействата и домакинствата представлява сбор от трите показатели по ал. 2, съобразно формулата:

ОЦ = З + СП + ЗС

Максималният сбор на ОЦ е 100 точки.

Максималният сбор точки по отделните показатели е както следва:

- заетост - 40 точки;

- семейно положение - 40 точки;

- здравословно състояние - 20 точки.

(4) Критерии за оценка по отделните показатели:

1. Заетост:

а) работещ - 40 точки;

б) студент - 30 точки;

в) пенсионер - 20 точки;

г) безработен - 10 точки.

2. Семейно положение:

а) семейства/домакинства с деца или лица без родителски права или сираци - 40 точки;

б) родител, отглеждащ сам дете/деца - 30 точки;

в) семейства/домакинства без деца - 20 точки;

г) самостоятелно живеещо лице - 10 точки.

3. Здравословно състояние:

а) лице с трайни увреждания с над 90 % - намалена работоспособност – 20 точки;

б) лице със 80 % намалена работоспособност -18 точки;

в) лице до 70% намалена работоспособност -16 точки;

г) лице с над 50 % намалена работоспособност -14 точки;

д) лице без установена намалена работоспособност -12 точки.
ал.5. (предишна ал.3). Решенията на комисията се вземат с обикновено мнозинство.

2.Изменя и допълва чл.18, който придобива следното съдържание:

Чл.18, ал.4. (изм. и доп. с реш-е № ...... от ...........2024 г. на ОбС) Настаняването се извършва със заповед на Кмета на Общината, която се връчва на лицата срещу подпис и в деня на връчването се обявява на информационното табло, разположено на входа на административната сграда.

ал.5. (нова, приета с реш-е № ...... от ...........2024 г. на ОбС) В заповедта за настаняване се посочват: трите имена и ЕГН на настаненото лице, трите имена и ЕГН на членовете на семейството /домакинството/ и родствените връзки, вида, местонахождението на жилището,

ал.6. (нова, приета с реш-е № ...... от ...........2024 г. на ОбС) Заповедта за настаняване може да се обжалва по реда на АПК в тридневен срок от обявяването й. Влезлите в сила заповеди за настаняване се изпълняват от длъжностните лица от общинска администрация, които изпълняват дейностите по жилищното настаняване.

ал.7. (нова, приета с реш-е № ...... от ...........2024 г. на ОбС) Въз основа на настанителната заповед се сключва писмен договор за наем, в който се определят: правата и задълженията на страните, наемната цена, срокът за настаняване, който не може да бъде по дълъг от пет години, отговорността при неизпълнение, поддържането /текущи и основни ремонти/ и други условия по наемното правоотношение.

ал.8. (предишна ал.5) Свободните общински жилища за настаняването в които няма нуждаещи се граждани, отговарящи на условията по чл. 43 и чл.45 от Закона за общинската собственост, могат да се отдават под наем по пазарни цени на лица, които отговарят на условията на чл.7, ал.1. Настаняването се извършва със заповед на Кмета на Общината, която се връчва на лицата срещу подпис и в деня на връчването се обявява на информационното табло, разположено на входа на административната сграда. Заповедта за настаняване може да се обжалва по реда на АПК в тридневен срок от обявяването й. Влезлите в сила заповеди за настаняване се изпълняват от длъжностните лица от общинска администрация, които изпълняват дейностите по жилищното настаняване.

3.Изменя и допълва чл.30, който придобива следното съдържание:

Чл.30.ал.5. (изм. и доп. с реш-е № ...... от ...........2024 г. на ОбС) Заповедта на Кмета на Общината се съобщава на заинтересованите страни и се обявява на информационното табло, разположено на входа на административната сграда. Заповедта може да се обжалва по реда на АПК в тридневен срок от обявяването й. След изтичане на този срок се връчва по реда предвиден в АПК на лицата срещу подпис. След получаване на заповедта, купувачът е длъжен да заплати цената на жилището и дължимите такси в едномесечен срок. Ако в този срок купувачът не внесе дължимите суми, се счита че се е отказал от покупко-продажбата, а преписката се прекратява.

4.Създава се нов чл. 32 със следното съдържание:

Чл.32. (нов, приета с реш-е № ...... от ...........2024 г. на ОбС) (1). Право на строеж върху имоти-частна общинска собственост, отредени за изграждане на социални жилища, може да се учредява без търг или конкурс на лица с установени жилищни нужди и на жилищностроителни кооперации или сдружения, в които членуват само такива лица.

(2) Правото на строеж по ал.1 се учредява на лицата по ал.1, когато отговарят на условията по чл.7, ал. 1 от настоящата Наредба.

(3) Правото на строеж на жилищностроителни кооперации или сдружения се учредява, когато в тях участват само лица или семейства, отговарящи на условията по чл.7, ал.1 от настоящата Наредба.

(4) За установяването на обстоятелствата по чл. 7, ал. 1, лицата и/или членовете на семейството подават заявление и декларация по образец по чл. 7, ал.2, ведно с изискващите се документи към тях.

(5) Заявлението и декларацията се подават до кмета на Община Ардино.

(6) Когато заявители са жилищностроителни кооперации или сдружения, заявлението се подава от ръководния орган на кооперацията или сдружението. Към заявлението се прилагат следните документи: копие от учредителен акт, копие от устава на жилищностроителната кооперация, копие от документи за вписани обстоятелства в
Търговския регистър, решение на общото събрание за учредяване право на строеж по реда на 49а от ЗОС; заявление и декларация на лицата и/или членовете на семейството по образец по чл.7, ал.2, ведно с изискващите се документи към същите;

(7) Документите се разглеждат от комисията по чл. 11, ал.1 в едномесечен срок от подаването им. Решенията на комисията се оформят в протокол, който се утвърждава от кмета на общината.

(8) Правото на строеж по ал. 1 се учредява с решение на общинския съвет на цена, определена от Общинския съвет, която не може да бъде по-ниска от данъчната оценка на имота.

(9) Въз основа на решението на общинския съвет кметът на общината издава заповед и сключва договор с правоимащите лица, съответно с органа на управление на жилищностроителна кооперация или сдружение.

(10) В договора за учреденото право на строеж се включват забрани за приобретателите за:

1. прехвърляне на правото на строеж на трети лица;

2. отдаване под наем на придобитите жилища или разпореждане за срок 10 години.

(11) Нарушаването на забраните по ал.10 е основание за разваляне на договора за учреденото право на строеж.

(12) В случай, че в срок от 5 години от учредяването, правото на строеж не бъде реализирано, същото се погасява в полза на Община Ардино.


ВНОСИТЕЛ: ________________

  (инж. Изет Шабан)
 __________________________________________________________________

Република България, област Кърджали  

гр. Ардино, ул.”Бели брези” № 31

тел. +3651 4238;   факс +3651 4568

e-mail:   ardino@abv.bg
